Ca unul din miile de participanți  la Revolta Anticomunistă din 15 noiembrie 1987, vă voi prezenta evenimentele din acea zi, așa cum le-am perceput și simțit eu la vremea respectivă... Eram un tânăr care de-abia terminase armata și eram angajat al Secției 410 (Sculărie) și, ca la toți ceilal-ți angajați ai Întreprinderii de Autocamioane, „fluturașul” cu chenzina îmi fusese „alterat” serios, pe 15 noiembrie mă uitam la „lichidare” și aveam 800 de lei în minus… la un salariu de 2.500 de lei… pe lângă mizeria, frigul și cozile interminabile pentru o bucată de carne sau pentru un litru de lapte.